A do të kenë sukses sanksisonet ndaj Rusisë?
Analisti: “Presidenti Putin dyshon në vendosmërinë e perëndimit, pasi ne nuk e kemi bërë të qartë, se jemi të gatshëm të paguajmë koston tonë të sanksioneve”.
Presidenti rus Vladimir Putin nënshkroi traktatin që e bën Krimenë pjesë të Rusisë, pas referendumit të së djelës, në të cilin banorët e gadishullit ukrainas votuan me shumicë dërmuese për t’u bashkuar me Rusinë. Por siç njofton korrespondenti i Zërit të Amerikës Andre de Nesnera, shumë ekspertë kanë ngritur dyshime mbi legjitimitetin e votimit. Rezultatet e votimit në Krime, sipas njoftimit, ishin të thella: 97 për qind e pjesëmarrësve votuan për t’u bashkuar me Rusinë. Pjesëmarrja në votime u njoftua të ishte mbi 80 për qind. Presidenti rus Vladimir Putin tha se referendumi ishte në përputhje me normat ndërkombëtare dhe ato demokratike. Por shumë analistë, si Robert Legvold i Universitetit Columbia, e vënë në dyshim këtë përfundim. Matthew Rojansky me Qendrën Willson thotë se autoritetet pro-ruse në Krime nuk do ta kishin organizuar referendumin, në se nuk do të kishin besim të madh tek përfundimi i tij. Shtetet e Bashkuara dhe Bashkimi Evropian e cilësuan referendumin si të paligjshëm dhe në shkelje të kushtetutës së Ukrainës. Uashingtoni dhe Brukseli reaguan menjëherë, duke vendosur kufizime udhëtimi dhe sanksione ekonomike për 28 zyrtarë rusë dhe 4 ukrainas. Shtëpia e Bardhë thotë se personat në listë janë bashkëpunëtorë të ngushtë të Presidentit Putin. Përsëri Matthew Rojansky. Zoti Rojanski thotë se gjatë vitit të fundit Presidenti Putin u ka bërë thirrje zyrtarëve të lartë rusë t’i shesin investimet që kanë patur në vende të tjera, pra me një fjalë, t’i sjellin pasuritë në Rusi. Analisti Rojanski beson se sanksionet aktuale nuk janë të forta po të kihet parasysh fakti që Rusia ka sulmuar një vend tjetër. Zyrtarët amerikanë kanë thënë se do të ketë sanksione të tjera, në se zoti Putin vazhdon ndërhyrjen ndaj Ukrainës. Analisti tjetër Robert Legvold thotë se sanksionet më të forta mund të kishin një ndikim negativ në ekonominë globale. Analistët thonë se do të jetë shumë e vështirë, në mos e pamundur, të përmbyset ajo që ka ndodhur në Krime. Ekspertët thonë se do të ndjekin me vëmendje se sa larg do të shkojnë Shtetet e Bashkuara dhe aleatët e tyre perëndimorë me sanksionet për të ndërshkuar Rusinë për veprimet e saj.